Z A P I S N I K
14. sjednice Vijeća Mjesnog odbora Gornje Vrapče održane 15. lipnja 2026. 
Zagreb, Trg Stjepana Severa 1 s početkom u 20,00 sati


Nazočni članovi Vijeća:
Mario Kovačić, Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Odsutni članovi Vijeća:
Ivan Lalić.


Predsjedava gospodin Anđelko Vučenik, predsjednik Vijeća.

Zapisnik vodi: Vlatka Makarun


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora.

Predsjednik daje zapisnik 13. sjednice na verifikaciju. Vijeće prihvaća tekst Zapisnika.


Na prijedlog predsjednika Vijeće jednoglasno utvrđuje 


DNEVNI  RED:

	1. 
	Zaključak o obnovi horizontalne prometne signalizacije na području Mjesnog odbora – donošenje zaključka

	2. 
	Pitanja, prijedlozi i obavijesti





Ad1. Zaključak o obnovi horizontalne prometne signalizacije na području Mjesnog odbora – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Mario Kovačić, Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Vijeće jednoglasno donosi

ZAKLJUČAK
o obnovi horizontalne prometne signalizacije na području Mjesnog odbora

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Predsjednik se zahvaljuje svim članovima Mjesnog odbora koji su podnijeli teret organizacije kao i svima građanima, koji su vlastitim radom i doniranim sredstvima doprinijeli proslavi Dana državnosti. Sportski teren u Dragulincu, bio je poprište sportskih susreta, pjesme i druženja. Bila je to još jedna aktivnost mjesnog obora koji konstantno zahtijeva izgradnju dječjeg parka koji Gornjem Vrapču nedostaje. 

Predsjednik izvješćuje da je proslava 35. godišnjice 101. brigade prošla u najboljem redu. Mjesni odbor je sukladno traženju organizacijskog obora osigurao dvoranu, dok je UHDIBDR Gornje Vrapče osigurala provedbu programa.




Sjednica je završila u 21,30 sati.

Zapisnik uredila:
Ivana Gregorin

Anđelko Vučenik


	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 14. sjednici, 15. lipnja 2026., donijelo je


ZAKLJUČAK
o obnovi horizontalne prometne signalizacije na području Mjesnog odbora


1. Vijeće Mjesnog odbora Gornje Vrapče raspravljalo je o sigurnosti prometa te o potrebi obnove horizontalne prometne signalizacije na području Mjesnog odbora, a naročito na pješačkim prelazima preko Vrapčanske ulice gdje se nalazi pločnik samo s jedne strane ulice. 

2. Vijeće Mjesnog odbora traži da se do početka nove školske godine obnovi sljedeća prometna signalizacija:
1. pješački prijelaz kod crkve sv. Barbare
1. označavanje autobusne stanice
1. ulica Margalići - pješački prijelaz preko Vrapčanske ulice
1. pješački prijelaz u Vijugavoj ulici
1. Prišlinova ulica - pješački prijelaz preko Vrapčanske ulice
1. Majdakova ulica - pješački prijelaz preko Vrapčanske ulice
1. pješački prijelaz u Močvarskoj ulici
1. Trg Stjepana Severa - parkirališna mjesta uključujući parking za invalide
1. pješački prijelaz u ulici Trdice
1. pješački prijelaz u Ulici Mihovila Gračanina
1. OŠ Gornje Vrapče, autobusna stanica
1. pješački prijelaz u Ulici Frana Kušana
1. pješački prijelaz u Kukoljinoj ulici
1. pješački prijelaz u Trzunovim pećinama
1. označavanje autobusne stanice kod kbr. 269
1. označavanje autobusne stanice streljana Vrapčanski potok

3. Ovaj zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost te Vijeću Gradske četvrti Podsused – Vrapče.

